Breakbeat

Breakbeat er en bred samlebetegnelse for en rekke musikksjangre innen elektronisk musikk, og legger fokus på rytmer og trommer, ofte gjenkjennelig på grunn av bruken av synkope og polyrytme. Den mest vanlige metoden blant breakbeatartister er å sample trommer eller perkusjon fra gamle sanger ofte innen funk, jazz og R&B, og kjøre samplingen i en loop, dvs at den gjentar seg selv. Den blir brukt i en rekke sjangere som jungle, drum and bass og hiphop.

Breakbeats refererer til trommemønstre i såkalte «breaks», det vil si partier med kun perkusjon som er samplet. Begrepet stammer fra funk, og viser til når resten av bandet tar seg en pause, en «break», og lar trommeslageren fremføre en trommesolo. Breakbeats skiller seg fra four-to-the-floor på flere måter. Four-to-the-floor har en jevn dansbar 4/4-takt (house, techno, disco) mens breakbeats er mer kompleks og uforutsigbar.

Klassiske eksempler inkluderer Funky Drummer breaket fra James Browns låt «Funky Drummer», Amen Break fra The Winstons sin «Amen Brother» og Apache som stammer fra The Incredible Bongo Band sin versjon av låta «Apache».

 Referanser 

Kategori:Musikk
Kategori:Elektronisk musikk